จังหวัดยะลา มียอดใช้จ่ายจากมาตรการ”เป๋าตัง ชิมช้อปใช้"  แล้ว  123.50 ล้านบาท สูงเป็นอันดับ 14 ของประเทศ
จังหวัดยะลา มียอดใช้จ่ายจากมาตรการ”เป๋าตัง ชิมช้อปใช้" แล้ว 123.50 ล้านบาท สูงเป็นอันดับ 14 ของประเทศ         บรรยากาศการใช้จ่ายเงิน ตามมาตรการ “ชิม ช้อป ใช้” เพื่อส่งเสริมการท่องเที่ยวในประเทศ ในขณะนี้พบว่า ที่ร้านค้าในพื้นที่จังหวัดยะลา ยังคงมีประชาชนในพื้นที่จังหวัดปัตตานี นราธิวาส และจังหวัดใกล้เคียง เดินทางมาเที่ยวในพื้นที่ เพื่อมาจับจ่ายซื้อสินค้า ตามมาตรการ “ชิม ช้อป ใช้” โดยนำโทรศัพท์มือถือ ที่มีแอป”เป๋าตัง” มาใช้จ่ายกันอย่างต่อเนื่อง  แต่ปริมาณเริ่มลดลง ไม่หนาแน่นเหมือนกับในช่วงแรก เนื่องจากประชาชนส่วนใหญ่จะโหลดแอป เป๋าตัง g-Wallet 1 ที่รัฐโอนเงินให้ 1,000 บาท ต่อคน ไปใช้จ่ายที่ร้านค้า“ชิมช้อปใช้ “ซึ่งจะต้องจ่ายให้หมดภายใน 14 วัน  โดยเริ่มจับจ่ายกัน ตั้งแต่วันที่ 27 กันยายน 2562 เป็นต้นมา         คลังจังหวัดยะลา โดยนางลัดดา พุทธชาติ ระบุว่า  สำหรับมาตรการกระตุ้นเศรษฐกิจ "ชิมช้อปใช้" เพื่อส่งเสริมการท่องเที่ยวภายในประเทศ  ตั้งแต่วันที่ 23 กันยายนถึงวันที่ 9 ตุลาคม 2562   ประชาชนจังหวัดยะลา ลงทะเบียนรับสิทธิ์คนละ 1,000 บาท แล้ว จำนวน 96,344 คน  ส่วนประชาชนจังหวัดอื่น ประสงค์ที่จะมาใช้สิทธิ์ "ชิมช้อปใช้" ที่จังหวัดยะลา รวม 172,819 คน เป็นอันดับ 16 ของประเทศ  ขณะนี้มียอดการใช้จ่ายรวมทั้งสิ้น 123.50 ล้านบาท  ส่วนภาพรวมทั้งประเทศ ใช้จ่ายแล้ว 6,229.23 ล้านบาท โดยจังหวัดยะลามียอดใช้จ่ายสูงเป็นอันดับ 14 ของประเทศ        ในส่วนของจำนวนร้านค้าในจังหวัดยะลา ที่เข้าร่วมมาตรการ“ถุงเงินชิมช้อปใช้” ขณะนี้มีจำนวน 1,038 ร้านค้า#จังหวัดยะลา #ชิมช้อปใช้ #เป๋าตัง #สำนักข่าวกรมประชาสัมพันธ์ #NNT #ILOVETHAILAND